stanford-oval/wikipedia huggingface dataset:
Bjarmien vallan kukoistus ja tuho
Taustaa

Idean kirjaansa Haavio sai jatkosodan aikana Aunuksessa, jossa hän tutustui sikäläisiin vepsäläisiin ja lyydiläisiin kyliin yhdessä asetoveriensa Yrjö Jylhän, Olavi Paavolaisen, Sakari Pälsin seurassa. Käynnit kylissä tekivät miehiin suuren vaikutuksen. Heistä jokainen inspiroitui myöhemmin ilmaisemaan kokemuksiaan kukin omalla tavallaan. Haavio kansanrunouden tutkijana kirjoitti lyydiläisten ja vepsäläisten kaukaisesta menneisyydestä.
Sisältö

Tutkijat ovat kautta aikojen kiistelleet, mikä bjarmien kansallisuus oikeastaan oli. Heitä on pidetty erillisenä suomensukuisena kansana, kuten komeina, savolaisina, karjalaisina, vatjalaisina mutta myös vepsäläisinä. Haavion mielestä he olivat vepsäläisten esivanhempia. Hän ajatteli, että muinaiset bjarmit olivat samaa kansaa, jota hän toveriensa kanssa kohtasi vepsäläisten ja lyydiläisten kylissä Aunuksessa.
Teoksessaan Haavio päättelee bjarmien kansallisuudennimen olevan naapurikansan norjalaisten antama. Muinaisuudessa vieraita kansoja nimitettiin usein heidän ominaisuuksiensa mukaan, ja koska bjarmit tunnettiin vaaleasta ihon-, tukan- ja silmienväristään, saivat he nimensä bjarmi-sanueen merkityksistä 'valo – valkea – valkoinen'. Haavio todistelee teoksessaan myös, että bjarmit ovat samaa kansaa kuin olivat taipaleentakaiset tšuudit ja vepsäläiset, ja niinpä hän käyttää kautta kirjan näitä termejä synonyymeina.
Muinaiset bjarmit hankkivat rikkauksia käymällä kauppaa turkiksilla. Haavio mainitsee, miten Ruijasta itään ja kaakkoon sijaitsevien alueiden nautintaoikeus, jossa bjarmit metsästivät, oli kauan epämääräinen ja kiistanalainen kysymys. Viikingit havittelivat bjarmien rikkauksia ja tekivät Bjarmiaan useita ryöstöretkiä. Tunnetuin niistä lienee saaga, jossa kerrotaan, miten viikingit Thore ja Karli miehineen ryöstivät bjarmien jumalan Jómalin aarteet.
Bjarmit katosivat vuoden 1240 tienoilla Norjan historiallisista asiakirjoista. Kun aasialaiset mongolit hyökkäsivät Pohjois-Venäjälle vuonna 1238, he ulottivat valloituksensa Bjarmiaan saakka. Joukko bjarmeja pakeni silloin Norjaan kuningas Hákonin suojelukseen. Valtaosa bjarmeista jäi paikoilleen, ja Haavion kirjoittaa, että heitä siis elää edelleen vepsäläisissä ja lyydiläisissä kylissä.
Haavio toteaa teoksessaan, miten bjarmien tuhoon liittyvät myös turkiskaupassa tapahtuneet muutokset. Haavio kirjoittaa, että Venäjän turkiskaupan läntisen keskuksen, Kiovan, merkitys oli jo 1100-luvun lopussa ja 1200-luvun alussa monesta syystä taantunut. Liikametsästys oli hävittänyt turkiseläimet lähes täysin Dneprin jokilaaksosta ja sen ympäristöstä. Samaan aikaan turkisten tuonti pohjoisilta seuduilta supistui. Toisaalta ristiretkien seurauksena Dneprin kauppareitin korvasi uusi reitti länsimaista Välimeren kautta Orienttiin. Lisäksi mongolit tunkeutuivat keskisellä- ja eteläiselle Venäjälle ja katkaisivat Kiovan ja Bagdadin kalifaatin väliset jo heikentyneet kauppayhteydet. Romahdus Venäjän turkismarkkinoilla aiheutti siis Haavion näkemyksen mukaan käänteen Bjarmian taloudellisessa rakenteessa.
Arvioita

Tietokirjailija Seija A. Niemen mukaan Martti Haavio tekee kirjassaan kirjallisuuskatsauksen tšuudeista, hopeatiestä, vepsäläisten kirjeestä Bolgarian kuninkaalle, Juran arvoituksesta, Starkáðr vanhasta ja bjarmeista, Ragnar Loðbrókista, norjalaisten viikinkiretkistä Bjarmiaan, Thorista Bjarmiassa, Bjarmian aarteista, Bjarmien Jómalista ja Bjarmien vallan tuhosta. Niemi toteaa, että paikoitellen runsas aineisto hankaloittaa kokonaiskuvan luomista bjarmeista, mutta lopputulos on avartava lukukokemus muinaisuuden Bjarmiasta ja sen asukkaista.
Charles Stenvig

Charles A. Stenvig (16. tammikuuta 1928 – 22. helmikuuta 2010) oli yhdysvaltalainen sitoutumaton poliitikko. Hän toimi kolme kaksivuotista kautta Minneapolisin pormestarina vuosina 1969–1973 ja 1975–1977. Vuoden 1973 vaalit hän hävisi Arthur Naftalinille.
Varsinaiselta ammatiltaan Charles Stenvig oli poliisi.
Carolus Wrede

Carolus Wrede
Carl Gustaf Garibaldi Fabian (Carolus) Wrede (27. joulukuuta 1860 Kemiö – 15. toukokuuta 1927 Helsinki) oli suomalainen teollisuusjohtaja ja yritysten omistaja.
Wreden vanhemmat olivat majuri, vapaaherra Vilhelm Otto Casper David Wrede ja kreivitär Hedvig Johanna Wilhelmina Gustava Armfelt ja puoliso vuodesta 1886 Siri Maria Söderhjelm (k. 1933), prokuraattori Woldemar Söderhjelmin tytär. Teollisuusjohtajat Rabbe Wilhelm Wrede, Gustaf Woldemar Wrede ja Kenneth Alexander Wrede olivat myös heidän poikiaan.
Wrede tuli viipurilaisen Hackman & Co:n palvelukseen vuonna 1881. Vuosina 1887-1902 hän toimi Hackmanin Sorsakosken tehtaan isännöitsijänä. Sen jälkeen hän osti Lehtoniemen konepajan ja laivaveistämön sekä Taipaleen sahan ja myllyn, jonka omistajana hän oli 1902–1917. Lisäksi hän oli Turun Rautateollisuus Oy:n ja Turun vaunutehtaan toimitusjohtaja 1906–1918 sekä Keskinäisen Vakuutusyhtiön Sammon toimitusjohtaja 1922–1924. Lisäksi vapaaherra Carolus Wrede kutsuttiin 1916 Ab Crichtonin johtokunnan puheenjohtajaksi. Hänestä tuli 1922 Crichtonin toimitusjohtaja, mutta Wrede jätti 1924 niin Sammon kuin Crichtonin toimitusjohtajuudet. Turun kaupunginvaltuuston jäsen Wrede oli 1908–1917.
Wrede oli aatelissäädyssä edustaja valtiopäivillä 1891, 1899, 1904–1905 ja 1905–1906.
Carolyn Bessette Kennedy

Carolyn Bessette Kennedy vuonna 1999.
Carolyn Bessette Kennedy (synt. Carolyn Jeanne Bessette; 7. tammikuuta 1966 – 16. heinäkuuta 1999) oli Yhdysvaltain presidentin John F. Kennedyn pojan John F. Kennedy Jr.:n vaimo. Hän kuoli miehensä John Jr:n sekä siskonsa Lauren Bessetten kanssa lento-onnettomuudessa Atlantin valtamerellä Martha's Vineyardin edustalla kesällä 1999.
Bessette syntyi White Plainsissa, Westchester Co.ssa, New Yorkissa William J. Bessetten ja hänen silloisen vaimonsa, Ann Messinan tyttärenä. Hän kasvoi Greenwichissä Connecticutissa ja valmistui vuonna 1988 Bostonin yliopistosta.
Bessette työskenteli ajoittain mallina, ja päätyi lopulta töihin muotitalo Calvin Kleinin PR-puolelle.
Bessette ja Kennedy menivät naimisiin 21. syyskuuta 1996 Cumberland Islandilla Georgiassa.
Bessette onnistui pitämään yksityiselämänsä piilossa. Hänet tunnetaan myös muoti-ikonina minimalistisen ja klassisen tyylinsä vuoksi.
Luettelo Hullut japanilaiset -sarjan tehtävistä

Tämä on luettelo Hullut japanilaiset -televisiosarjassa nähdyistä tehtävistä. Vuosina 1986–1989 Japanissa tehdyssä sarjassa sata kilpailijaa pyrki kenraali Leen johdolla läpäisemään hullunkurisia tehtäviä ja valtaamaan kreivi Takeshin linnan. Erityisesti ohjelmasta 2000-luvulla tehty, Craig Charlesin juontama englanninkielinen versio Takeshi’s Castle saavutti kulttimaineen, ja sitä on esitetty Suomessakin Jim-kanavalla.
Tehtävät

Suomenkielinen nimi – Tehtävän suomennettu nimi, mikäli se on ollut mukana Suomessa esitetyissä jaksoissa.
Englanninkielinen nimi – Tehtävän alkuperäinen nimi Challenge-kanavan Takeshi’s Castle -ohjelmassa.
Jaksojen määrä – Kertoo, kuinka monessa jaksossa tehtävä oli mukana.
Lyhyt kuvaus – Lyhyt kuvaus tehtävän sisällöstä.
Tehtävät > Finaalit

Kilpailussa viimeisenä olevat tehtävät, joiden läpäisijät saavat palkinnon.
| Suomenkielinen nimi | Englanninkielinen nimi | Jaksojen määrä | Lyhyt kuvaus |
| --- | --- | --- | --- |
| Finaali (versio 1) | Show Down | 4 | Kilpailijat, joiden kypäriin on kiinnitetty paperinen rengas, hyökkäävät jalan Takeshin linnaan vesipyssyin aseistautuneina. Linnaa puolustamassa on Vihreä vartiosto, jolla on myös vesipyssyt ja paperiset renkaat. Kilpailijat yrittävät päästä linnan huipulle ja puhkaista kreivi Takeshin renkaan vesipyssyllä, mutta he häviävät, jos heidän renkaansa puhkaistaan. Peli jatkuu, kunnes Takeshin rengas on puhkaistu tai kaikki kilpailijat ovat hävinneet. |
| Finaali (versio 2a) | Show Down | 83 | Kilpailijat istutetaan pieniin, moottorilla liikkuviin vaunuihin, joiden kärjessä on paperinen rinkula. Heitä vastassaan on kreivi Takeshi ja hänen Vihreä vartiostonsa samantapaisissa vaunuissa. Kilpailijoiden tulee ohjata vaunua, suojella omaa rinkulaansa ja puhkoa vartioston ja Takeshin rinkulat vesipyssyllä. Vastaavasti Vihreä vartiosto pyrkii rikkomaan kilpailijoiden rinkulat pudottaen heidät pelistä. Jos kilpailija onnistuu puhkaisemaan Takeshin rinkulan, hän voittaa pelin. Peli jatkuu, kunnes Takeshin rengas on puhkaistu tai kaikki kilpailijat ovat hävinneet. |
| Finaali (versio 2b) | Show Down | 43 | Muuten samanlainen kuin versio 2a, mutta vesipyssyjen sijasta pelaajille annetaan eräänlainen laserpistooli, jolla pyritään ampumaan Vihreän vartioston ja Takeshin vaunujen sensoreihin. Vaunu pysähtyy savuefektin saattelemana sensorin rekisteröidessä osuman. |
|  | Shoot ’N’ Loot | 1 | Viimeisessä jaksossa tavallisen finaalin korvannut tehtävä, jossa kilpailija ampuu tykillä palloja, joilla hän yrittää pudottaa liukuhihnalla kulkevia laatikoita. Hän saa pitää kaiken, minkä pudottaa. Pääpalkinto on miljoona jeniä. |
|  | Ultimate Showdown | 1 | Viimeinen tehtävä esterata-erikoisjaksossa. Kilpailija kahlaa ensin läpi pitkän mutakuopan ja jatkaa sitten Lohkareloikintaan. Jos hän putoaa kiviltä, hän saa uida loppuun ja jatkaa. Seuraavana vuorossa on Lohikäärmejärvi, jossa hän voi taas uida reunalle ja jatkaa matkaa, mikäli hän ei osu tasanteelle. Sen jälkeen kilpailijan on työnnettävä raskas pallo ylös Ylämäkipuutarhan rinnettä ja ylitettävä Siltasompailu - tällä kertaa aloittaen alusta, jos hän putoaa kesken sillan. Seuraavaksi hänen selkäänsä kiinnitetään purje, ja hän nousee ylös rinnettä, jonka huipulla tuuletin puhaltaa häntä vastaan. Huipulle päästyään hän ottaa purjeen selästään ja juoksee maaliin, joka sijaitsee Takeshin linnan edessä. Radan nopeiten läpäisseet mies ja nainen voittavat miljoona jeniä kumpikin. |
Kuvia

Dominot
Ihmiskeilat
Kujanjuoksu
Liukurata
Lohikäärmejärvi
Lohkareloikinta
Pallokoppaus
Sienitrippi
Siltasompailu
Tarranauhatyrmäys
Viimeinen pudotus
Line Up
Rope
The Run Way
Walk the Plank
Wet Paint
Aiheesta muualla

Kuvia tai muita tiedostoja aiheesta Hullut japanilaiset -sarjan tehtävät Wikimedia Commonsissa
Caroline Lawrence

| Caroline Lawrence |
| --- | --- |
 Caroline Lawrence.
Henkilötiedot
Koko nimi:  Caroline Lawrence
Syntynyt: 1954  Lontoo, Yhdistynyt kuningaskunta
Kansalaisuus:   Yhdysvallat
Ammatti:  kirjailija
Kirjailija
Äidinkieli: englanti
Tuotannon kieli: englanti
Esikoisteos:  Ostian koirat (2001)
Pääteokset:  Roomalaismysteerit
Aiheesta muualla
Kotisivut
Löydä lisää kirjailijoitaKirjallisuuden teemasivulta
Caroline Lawrence (s. 1954 Lontoo) on yhdysvaltalainen kirjailija. Hänet tunnetaan parhaiten nuorille suunnatun Roomalaismysteerit-kirjasarjan kirjoittajana. Sarjassa roomalaistyttö Flavia Gemina ratkoo arvoituksia yhdessä ystäviensä orjatyttö Nubian, juutalaispoika Jonatanin ja mykän katupojan Lupuksen kanssa.
Sarja on kerännyt suosiota ympäri maailmaa ja voittanut useita palkintoja. Lawrencen ensimmäinen Roomalaismysteerit-kirja, Ostian Koirat, julkaistiin vuonna 2001. Romaania seurasivat Vesuviuksen salaisuudet ja Pompejin merirosvot sekä sarjan suomentamattomat teokset.
2010-luvulla Lawrence on julkaissut teoksia, jotka kuuluvat The Western Mysteries-kirjasarjaan.
Aiheesta muualla

Kirjailijan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Camilla Odhnoff

| Camilla Odhnoff |
| --- | --- |
 Odhnoff vuonna 1966.
Ruotsin perhe-, nuoriso- ja maahanmuuttoministeri
 Olof Palmen I hallitus 1967–1974  
Blekingen läänin maaherra
 1974–1992  
Henkilötiedot
Koko nimi:  Camilla Elna Odhnoff (o.s. Wilske)
Syntynyt: 6. kesäkuuta 1928 Göteborg, Ruotsi
Kuollut: 16. heinäkuuta 2013 (85 vuotta) Lund, Ruotsi
Kansalaisuus:  ruotsalainen
Ammatti:  poliitikko, kasvitieteilijä
Puoliso:  Jan Odhnoff
Lapset:  4
Tiedot
Puolue:  Sosiaalidemokraatit
Tutkinnot:  Lundin yliopisto
Camilla Elna Odhnoff (o.s. Wilske; 6. kesäkuuta 1928 Göteborg – 16. heinäkuuta 2013 Lund) oli ruotsalainen kasvitieteilijä ja sosiaalidemokraattinen poliitikko. Hän toimi Olof Palmen I hallituksen perhe-, nuoriso- ja maahanmuuttoministerinä vuosina 1967–1973 ja Blekingen läänin maaherrana 1974–1992. Odhnoff oli Ruotsin ensimmäinen naispuolinen maaherra.
Odhnoff kuoli 85-vuotiaana kesällä 2013. Hänet on haudattu Pyhän Jakobin hautausmaalle Venin saarelle.
Aiheesta muualla

Kuvia tai muita tiedostoja aiheesta Camilla Odhnoff Wikimedia Commonsissa
Carolus Pictorius

Carolus Olai Pictorius Aboensis eli Karl Olofsson tai Olsson (k. 1649) oli suomalainen pappi ja hartauskirjallisuuden suomentaja.
Pictoriuksen isä oli turkulainen porvari, maalari ja talonomistaja Olof (Olavi) Målare. Pictorius oli 1620-luvun alussa sotilaspappina muun muassa Riiassa varuskuntapalveluksessa olleessa joukko-osastossa. Hän oli Nauvon Seilin hospitaalinsaarnaajana 1624–1629 mutta joutui sitten "heikkopäisenä" saman hospitaalin potilaaksi. Hän kuoli Selissä vuonna 1649.
Pictorius suomensi muutamia hartauskirjoja jotka painettiin Riiassa 1622. Toinen kirjoista oli neljän virren vihkonen jossa oli mukana myös nuotit. Tämä vihkonen on vanhin tunnettu suomenkielinen arkkijulkaisu ja vanhin painettu suomenkielinen koraalikokoelma.
Suomennoksia

IV. suloista ja lohdullista kijtos ja rucous weisu Jumalan cunniaxi ja suomalaisten hywäxi käätty ja lauletta tehty Dynminnin linnas. A Carolo Pictorio, Aboensi militum concionatore. Präntätty Rigas Nicolaus Mollinuxeld. Anno 1622. 25. Ian., uusi näköispainos nimellä Carolus Pictoriuksen suomenkieliset virret vuodelta 1622 - Die finnischsprachige Kirchenlieder von Carolus Pictorius aus dem Jahre 1622. Suomi 118, 1. Suomalaisen Kirjallisuuden Seura, Helsinki 1975
Ristist ja kiusauxest P. Isäden ja Martyritten oppi ja neuwo Ruodzin kielexi käätty ja coottu. à M. Petro Gotho Norcopensi. Ja nyt Suomexi ulos tulkittu Riigan Caupungis. Carolo Pictorio Aboensi. Prändätty Riigas Nicolaus Mollinuxeld, Anno 1622. 4. Octob.
Büyükşehir Belediye Ankaraspor

| Büyükşehir Belediye Ankaraspor |
| --- | --- |
Perustettu:  1978
Kaupunki:   Ankara
Kotiareena:  Ankara Ice Runway
Värit:           
Päävalmentaja:   Tuncay Kılıç
Kapteeni:   Birol Sancak
Infobox OKVirheellinen NIMI-arvo: 
Büyükşehir Belediyesi Ankara Spor Kulübü on turkkilainen jääkiekkoseura, joka on kotoisin Ankarasta.
BreadTube

Breadtube tai LeftTube on irtonainen ryhmä verkossa toimivia sisällöntuottajia jotka luovat sisältöä, usein videoesseitä ja suoralähetyksiä sosialistiselta, kommunistiselta, anarkistiselta tai muulta vasemmistolaiselta näkökannalta. Breadtuubaajat lisäävät videoitaan yleensä Youtubeen mutta käyttävät myös Twitchin suoratoistopalvelua ja heidän videoistaan keskustellaan usein Redditin ja muiden sosiaalisten verkkosivujen kautta.
Breadtuubaajien tiedetään ottavan osaa eräänlaiseen ”algoritmikaappaukseen”. He valitsevat ja keskittyvät samoihin aiheisiin joista oikeistolaiset puhuvat. Näin heidän videoitaan suositellaan samalle yleisölle kuin oikeistolaisia ja äärioikeistolaisia videoita ja täten saattavat näkökulmansa laajemmalle yleisölle. Moni breadtuubaaja saa rahoituksensa joukkorahoituksen kautta. Kanavat toimivat monille, etenkin nuorille, johdatuksena vasemmistolaiseen politiikkaan.
Synty

Nimi ”Breadtube” (suom. leipätube) tulee Pjotr Kropotkinin kirjasta Taistelu leivästä, joka esittelee ja selittää hänen näkemyksensä anarkokommunismista.
BreadTube-ilmiöllä itsellään ei ole selvää alkua. Moni breadtuubaaja aloitti kanavansa pyrkiessään vastustamaan epäoikeudenmukaisuuden sotureita (anti-social justice warrior) ja alt-right sisältöä, joka lähti nousuun 2010-luvun puolivälissä. Vuoteen 2018 mennessä nämä yksittäiset kanavat olivat luoneet toisiinsa yhteydessä olevan yhteisön. Kaksi merkittävää varhaista Breadtuubaajaa olivat lähtenyt Lindsay Ellis joka lähti Channel Awesomelta vuonna 2015 aloittaakseen oman kanavansa puhuakseen Gamergate-kohusta ja Natalie Wynn joka aloitti ContraPoints-kanavansa vuonna 2016 vastauksena siihen aikaan verkossa vallitsevalle äärioikestolaiselle sisällölle. Wynnin mukaan sekä BreadTuben että alt-rightin alkuperä voidaan jäljittää takaisin uusateismiin.
Muoto

Breadtube-videoilla on usein korkea tuotantoarvo ja ne kestävät tyypillistä YouTube-videota kauemmin. Monet ovat suoria vastauksia oikeistolaisiin puheenaiheisiin ja pyrkivät yleisesti vihamielisten vastaväitteiden sijasta analysoimaan ja ymmärtämään poliittisten vastustajiensa väitteitä, käyttäen hyväkseen mm. huumoria. Moni pyrkii vetoamaan mahdollisimman laajalle yleisölle tavoitellakseen uusia ihmisiä joilla ei ennestään ole vasemmistolaisia näkemyksiä. Videot eivät aina pääty vankkaan johtopäätökseen vaan rohkaisevat yleisöä tulemaan omiin johtopäätöksiinsä käyttäen videossa viitattua materiaalia ja lainattuja lähteitä.
Tunnettuja kanavia

Suurin osa BreadTube-videoista on englanninkielisiä ja moni breadtubaaja on kotoisin Yhdysvalloista ja Britanniasta. Nimitys on epävirallinen ja kiistelty koska sisällytykseen ei ole olemassa sovittuja kriteerejä. Usein mainittuja esimerkkejä ovat kuitenkin ContraPoints, Lindsay Ellis, Hbomberguy, Innuendo Studios, Philosophy Tube, Shaun, Destiny ja Hasan Piker. Moni heistä on torjunut nimikkeen.
Rahoitus

Moni breadtubettaja saa rahoituksensa Patreonin kautta ja kieltäytyy sponsoroinnista ja mainonnasta. Tämä antaa enemmän vapautta tuottaa kriittistä sisältöä.
Blair Jones

| Blair Jones |
| --- | --- |

Henkilötiedot
Syntynyt: 27. syyskuuta 1986 (ikä 38) Central Butte, Saskatchewan
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  191 cm
Paino:  95 kg
Seura
Seura:  Philadelphia Flyers / Lehigh Valley Phantoms
Sarja:  NHL / AHL
Pelinumero:  41
Pelaajaura
Pääsarjaura:  2006–
Aik. seurat:  Tampa Bay Lightning (NHL) Springfield Falcons (AHL) Norfolk Admirals (AHL) Calgary Flames (NHL) Abbotsford Heat (AHL)
NHL-varaus:  102. varaus, 2005 Tampa Bay Lightning
Blair Jones (s. 27. syyskuuta 1986 Central Butte, Saskatchewan) on kanadalainen jääkiekkoilija, pelipaikaltaan keskushyökkääjä. Hän pelaa NHL-seura Philadelphia Flyersin organisaatiossa.
Pelaajaura

Jones pelasi junioriuransa WHL-liigan Red Deer Rebelsissä ja Moose Jaw Warriorsissa. Tampa Bay Lightning varasi hänet vuoden 2005 NHL:n varaustilaisuudessa vuorolla 102. Kaudeksi 2006–2007 Jones siirtyi Tampa Bayhin ja pelasi tulokaskaudellaan 20 ottelua NHL:ssä ja 45 ottelua AHL-farmiseurassa Springfield Falconsissa. Kauden 2007–2008 hän vietti miltei kokonaan farmijoukkueessa, tällä kertaa Norfolk Admiralsissa. Kaudella 2008–2009 Jonesille ei riittänyt peliaikaa Tampan Bayn kokoonpanossa ollenkaan.
Jones pelasi Tampa Bayn organisaatiossa viiden kauden ajan saaden peliaikaa NHL:ssä vain 78 ottelun verran. Kaudella 2011–2012 Jones viimein vakiinnutti paikkansa Tampa Bayn edustuksessa, mutta hänet myytiin tammikuussa Calgary Flamesiin vaihdossa Brendan Mikkelsoniin.
Bridie Carter

| Bridie Carter> Henkilötiedot |
| --- | --- |
Syntynyt: 18. joulukuuta 1970 (ikä 53) Melbourne, Victoria, Australia
Ammatti:  näyttelijä
Puoliso:  Michael Wilson (2 lasta)
Aiheesta muualla
IMDb 
Bridie Carter (s. 18. joulukuuta 1970 Melbourne, Victoria, Australia) on australialainen näyttelijä. Hänet tunnetaan parhaiten televisiosarjasta McLeodin tyttäret.
Brie

Brie voi tarkoittaa ainakin seuraavia:
Brie, historiallinen alue Pohjois-Ranskassa
brie, ranskalainen juustolaatu, joka on nimetty alkuperäisen tuotantoalueensa mukaan
Alison Brie, yhdysvaltalainen näyttelijä
Brie Larson, yhdysvaltalainen näyttelijä ja muusikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Brie”, voi hakea sivunnimihaulla, laajalla sivunnimihaulla tai tekstihaulla.
Beuvry-la-Forêt

| Beuvry-la-Forêt |
| --- | --- |
 Kaupungintalo
 vaakuna
 Beuvry-la-Forêt
 Koordinaatit: 50°27′36″N, 3°17′16″E 
Valtio:  Ranska
Alue:  Hauts-de-France
Departementti:  Nord
Arrondissementti:  Douai
Pinta-ala:  
 – Kokonaispinta-ala:  12,5 km²
Väkiluku (2020):  2 817 
 – Väestötiheys:  225 as./km²
Kunnan numero:  59080
 
 Kunnan kotisivut 
Infobox OKVirheellinen NIMI-arvo: 
Beuvry-la-Forêt on kunta Pohjois-Ranskassa Nordin departementissa Hauts-de-Francen alueella. Se sijaitsee noin 22 kilometriä Douain kaupungista koilliseen.
Saint-Martinin kirkko
Saint-Martinin kirkko on rakennettu vuonna 1787, ja se korvasi vanhan kirkkorakennuksen. Kirkko kärsi pahoja vaurioita ensimmäisessä maailmansodassa pommin osuttua siihen. Kirkko kunnostettiin, ja se avattiin uudelleen vuonna 1927.
Urheilu

Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Beuvry-la-Forêt-Orchies osuuden pituus on 1 490 metriä.
Aiheesta muualla

Kuvia tai muita tiedostoja aiheesta Beuvry-la-Forêt Wikimedia Commonsissa
Blaine Lindgren

| Mitalit | Mitalit | Mitalit |  |
| --- | --- | --- | --- |
|  Lindgren vuonna 1964. |  Lindgren vuonna 1964. |  Lindgren vuonna 1964. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Tokio 1964 | 110 m aj |  |
Harold Blaine Lindgren (26. kesäkuuta 1939 Salt Lake City, Utah – 5. lokakuuta 2019 Payson, Utah) oli yhdysvaltalainen pika-aitajuoksija ja olympiamitalisti.
Lindgren saavutti olympiahopeaa Tokiossa 1964, missä hän Hayes Jonesin jälkeen maaliin tullessaan varmisti Yhdysvalloille kaksoisvoiton. Vuonna 1963 Lindgren voitti Pan-Amerikan kisoista kultamitalin. Lindgren kuoli 80-vuotiaana 5. lokakuuta 2019.
Aiheesta muualla

Blaine Lindgren Kansainvälinen olympiakomitea. (englanniksi)
Carolus Lwanga

| Carolus Lwanga |
| --- | --- |
 Pyhä Carolus Lwanga seuralaisineen
Henkilötiedot
Syntynyt: 1865 Bulimu, Buganda, Uganda
Kuollut: 3. kesäkuuta 1886 Namugongo, Uganda
Kansalaisuus:  ugandalainen
Pronssinen pyhäinjäännös, jossa on St. Carolus Lwangan luusilppu (yksityisomistuksessa)
Pyhä Carolus Lwanga (myös Karoli Lwanga tai Charles Lwanga; 1865 Bulimu, Buganda, Uganda – 3. kesäkuuta 1886 Namugongo, Uganda) oli Ngabi-klaanista peräisin oleva katoliseksi kääntynyt ugandalainen ja yksi niin sanotuista Ugandan marttyyreistä. Hän ja 12 kumppania ikäväliltä 14 ja 30 vuotta, jotka olivat aatelisia tai kuningas Mwanga II:n turvallisuushenkilöstöä, kärsivät marttyyrikuoleman kukkulalla Namugongossa, Ugandassa, osittain tullen miekalla surmatuksi tai osittain tulemalla poltetuksi elävältä. Kuningas Mwanga oli väkivaltainen hallitsija sekä pedofiili ja kristityt hänen hovissaan yrittivät suojella hovipoikia häneltä. Paavi Benedictus XV julisti Lwangan kunnianarvoisaksi 29. helmikuuta 1920 ja autuaaksi 6. kesäkuuta 1920, ja paavi Paavali VI julisti hänet pyhimykseksi 18. lokakuuta 1964 Roomassa. Hän on katolisen nuorison, käännynnäisten, kidutuksen uhrien ja African Catholic Youth Actionin suojeluspyhimys. Hänen juhlapäiväänsä vietetään 3. kesäkuuta eli hänen kuolinpäivänään.
Ugandan marttyyrit

Seuraavat ugandalaiset käännynnäiset ja marttyyrit kuolivat kuningas Mwangan vainoissa:
Achileo Kiwanuka
Adolofu Mukasa Ludigo
Ambrosio Kibuuka
Anatoli Kiriggwajjo
Anderea Kaggwa
Antanansio Bazzekuketta
Bruno Sserunkuuma
Charles Lwanga
Denis Ssebuggwawo
Gonzaga Gonza
Gyavire
James Buzabaliao
John Maria Muzeyi
Joseph Mukasa
Kizito
Lukka Baanabakintu
Matiya Mulumba
Mbaga Tuzinde
Mugagga
Mukasa Kiriwawanvu
Nowa Mawaggali
Ponsiano Ngondwe
Biosfääri

Biosfääri (kr. βίος, bios, elämä ja σφαίρα, sfaira, kehä) eli eliökehä tai elonkehä on maapallon pinnan osa, jolla elämä on mahdollista.
Nimitys

Biosfääri-nimityksen on ensimmäisenä tässä merkityksessä lanseerannut venäläinen tiedemies Vladimir Vernadski vuonna 1926. On keinotekoisia kokeiluita, jotka myös käyttävät biosfääri-nimitystä.
Koko

Biosfäärin kokoa on vaikea määritellä tarkasti. Jotkin muuttolinnut lentävät jopa 10 kilometrin korkeudessa, ja kaloja löytyy syvimmistäkin meren syvänteistä. Bakteereja ja muita pieneliöitä voi löytyä vieläkin suuremmalta alalta. Konservatiivinen arvio biosfäärin koosta on 3 500 metriä merenpinnan alapuolelta 5 400 metrin korkeudelle merenpinnasta.